CELEX: 32020D0610
Language: sk
Date: 2020-05-04 00:00:00
Title: Rozhodnutie Rady (SZBP) 2020/610 zo 4. mája 2020 o dočasnom prijatí niektorých Palestínčanov členskými štátmi Európskej únie

5.5.2020   
               
               
                  SK
               
               
                  Úradný vestník Európskej únie
               
               
                  L 142/5
               
            
         ROZHODNUTIE RADY (SZBP) 2020/610
         zo 4. mája 2020
         o dočasnom prijatí niektorých Palestínčanov členskými štátmi Európskej únie
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29 a jej článok 31 ods. 1,
         keďže:
         
                     (1)
                  
                  
                     Rada 18. júna 2018 prijala rozhodnutie (SZBP) 2018/882 (1), ktorým sa na obdobie ďalších 24 mesiacov predlžuje platnosť vnútroštátnych povolení na vstup niektorých Palestínčanov na územie členských štátov a na pobyt na ňom, ako sa uvádza v spoločnej pozícii Rady 2002/400/SZBP (2).
                  
               
                     (2)
                  
                  
                     Na základe vyhodnotenia uplatňovania spoločnej pozície 2002/400/SZBP Rada považuje za vhodné predĺžiť platnosť uvedených povolení na obdobie ďalších 24 mesiacov,
                  
               PRIJALA TOTO ROZHODNUTIE:
         
            Článok 1
            Členské štáty uvedené v článku 2 spoločnej pozície 2002/400/SZBP predĺžia platnosť vnútroštátnych povolení na vstup a pobyt udelených podľa článku 3 uvedenej spoločnej pozície na obdobie ďalších 24 mesiacov, a to od 31. januára 2020.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 4. mája 2020
            
               
                  Za Radu
               
               
                  Predseda
               
               G. GRLIĆ RADMAN
            
         
         
            (1)  Rozhodnutie Rady (SZBP) 2018/882 z 18. júna 2018 o dočasnom prijatí niektorých Palestínčanov členskými štátmi Európskej únie a o zmene spoločnej pozície 2002/400/SZBP (Ú. v. EÚ L 155, 19.6.2018, s. 8).
         
            (2)  Spoločná pozícia Rady z 21. mája 2002 o dočasnom prijatí niektorých Palestínčanov členskými štátmi Európskej únie (Ú. v. ES L 138, 28.5.2002, s. 33).